
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1447 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός και συγκρότηση Γνωμοδοτικής Επιτροπής 
για την αξιολόγηση της πρότασης με τίτλο «Ανά¬ 
πτυξη Ολοκληρωμένου Συστήματος Ηλεκτρονικής 
Μάθησης (ΟΣΗΜ) του ΟΕΕΚ» που υποβλήθηκε στο 
πλαίσιο της Κατηγορίας Πράξεων 2.3.1.ιγ : «Εισα¬ 
γωγή της ηλεκτρονικής μάθησης (θ-Ιθαιηίηρ) στην 
αρχική επαγγελματική κατάρτιση», της Ενέργει¬ 
ας 2.3.1: «Αναβάθμιση των Δημοσίων Ινστιτούτων 
Επαγγελματικής Κατάρτισης (ΙΕΚ)», του Μέτρου 
2.3 του ΕΠΕΑΕΚ II, που συγχρηματοδοτείται από 

την Ευρωπαϊκή Ένωση. 1 

Τροποποίηση της υπ’ αριθμ. Β7/329 (ΦΕΚ 628/23.6.1998) 
Υπουργικής Απόφασης που αφορά στο Πρόγραμ¬ 
μα Μεταπτυχιακών Σπουδών «Σύγχρονες Μέθο¬ 
δοι Σχεδιασμού και Ανάλυσης στη Βιομηχανία» 
του Τμήματος Μηχανολόγων Μηχανικών Βιομη¬ 
χανίας του Πανεπιστημίου Θεσσαλίας. Παράτα¬ 
ση λειτουργίας του Π.Μ.Σ. 2 

Τροποποίηση της υπ’ αριθμ. Β7/333 (ΦΕΚ 1085, τ. Β'/ 
16.10.1998) Υπουργικής Απόφασης που αφορά στο 
Πρόγραμμα Μεταπτυχιακών Σπουδών του Τμή¬ 
ματος Ναυτιλίας και Επιχειρηματικών Υπηρεσι¬ 
ών του Πανεπιστημίου Αιγαίου με τίτλο «Ναυτι¬ 
λία, Μεταφορές και Διεθνές Εμπόριο». 3 

Τροποποίηση και συμπλήρωση της υπ’ αριθμ. 
262021/21.4.2005 (ΦΕΚ 538Β') απόφασης του 
Υπουργού Αγροτικής Ανάπτυξης και Τροφί¬ 
μων «Λεπτομέρειες εφαρμογής της υπ’ αριθμ. 
324032/24.12.2004 Κοινής Απόφασης των Υπουρ¬ 
γών Οικονομίας και Οικονομικών, Περιβάλλοντος 
Χωροταξίας και Δημοσίων Έργων και Αγροτικής 
Ανάπτυξης και Τροφίμων «Εφαρμογή του καθε¬ 
στώτος της πολλαπλής συμμόρφωσης και λοιπά 
συμπληρωματικά μέτρα σε εκτέλεση του Καν. (ΕΚ) 
αριθ. 1782/2003 του Συμβουλίου» (ΦΕΚ 1921Β')»... 4 

Καθορισμός μεταφορικού έργου φορτηγών δημόσι¬ 
ας χρήσης αυτοκινήτων μεταφοράς εμπορευμα¬ 
τοκιβωτίων (οοπΙαίπθΓ). 5 


3 Οκτωβρίου 2006 

ΑΠΟΦΑΣΕΙ Σ 

Αριθμ. 15701 (1) 

Ορισμός και συγκρότηση Γνωμοδοτικής Επιτροπής για 
την αξιολόγηση της πρότασης με τίτλο «Ανάπτυξη 
Ολοκληρωμένου Συστήματος Ηλεκτρονικής Μάθη¬ 
σης (ΟΣΗΜ) του ΟΕΕΚ» που υποβλήθηκε στο πλαί¬ 
σιο της Κατηγορίας Πράξεων 2.3.1.ιγ : «Εισαγωγή της 
ηλεκτρονικής μάθησης (θ-Ιοειτιίηρ) στην αρχική επαγ¬ 
γελματική κατάρτιση», της Ενέργειας 2.3.1: «Αναβάθ¬ 
μιση των Δημοσίων Ινστιτούτων Επαγγελματικής Κα¬ 
τάρτισης (ΙΕΚ)», του Μέτρου 2.3 του ΕΠΕΑΕΚ II, που 
συγχρηματοδοτείται από την Ευρωπαϊκή Ένωση. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 (Α 98). 

2. Την Απόφαση της Επιτροπής των Ευρωπαϊκών Κοι¬ 
νοτήτων Ε(2005) 4788/5.12.2005 για την τροποποίηση 
της απόφασης αρ. Ε(2000) 3405/28.11.2000, με την οποία 
εγκρίνεται το Κοινοτικό Πλαίσιο Στήριξης για κοινοτικές 
διαρθρωτικές παρεμβάσεις στο πλαίσιο του Στόχου 1 
στην Ελλάδα». 

3. Την Απόφαση της Επιτροπής των Ευρωπαϊκών Κοι¬ 
νοτήτων με αρ. Ε(2005)5642 / 15.12.2005 για την τρο¬ 
ποποίηση της απόφασης αρ. Ε(2001) 44 / 16.3.2001, με 
την οποία εγκρίνεται το Επιχειρησιακό Πρόγραμμα 
«Εκπαίδευση και Αρχική Επαγγελματική Κατάρτιση» το 
οποίο εντάσσεται στο κοινοτικό πλαίσιο στήριξης για 
κοινοτικές διαρθρωτικές παρεμβάσεις στο πλαίσιο του 
Στόχου 1 στην Ελλάδα» 

4. Το ν. 2860/2000 (ΦΕΚ251/Α/14.11.2000) ο οποίος 
αναφέρεται στην «Διαχείριση, παρακολούθηση, και 
έλεγχο του Γ' Κοινοτικού Πλαισίου Στήριξης και άλλες 
διατάξεις» και ειδικότερα το άρθρο 4 παρ. 3, καθώς 
και τις τροποποιήσεις του ν. 3193/2003, άρθρο 17 (ΦΕΚ 
266/20.11.2003) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Την κοινή υπουργική απόφαση υπ’ αριθμ. 3345/ 
14.12.2000 (ΦΕΚ 1533/Β/14.12.2000) για τη «Σύσταση Ει¬ 
δικής Υπηρεσίας Διαχείρισης του Επιχειρησιακού Προ¬ 
γράμματος Εκπαίδευσης και Αρχικής Επαγγελματικής 
Κατάρτισης» όπως ισχύει σήμερα 

6. Την υπ’ αριθμ. 1/29.5.2001 απόφαση της Επιτροπής 
Παρακολούθησης του ΕΠΕΑΕΚ, με την οποία εγκρίθη- 
καν τα κριτήρια επιλογής πράξεων του Μέτρου 2.3 του 
ΕΠΕΑΕΚ, όπως περιγράφονται στην Πρόσκληση 

7. Την υπ’ αριθμ. 2140/3.2.2006, απόφαση της 5ης Επι¬ 
τροπής Παρακολούθησης του ΕΠΕΑΕΚ II, με την οποία 
τροποποιήθηκε το Συμπλήρωμα Προγραμματισμού του 
ΕΠΕΑΕΚ (μέσω γραπτής διαδικασίας) και ισχύει σήμερα, 
και ειδικά το τμήμα που αναφέρεται στο Μέτρο 2.3 
καθώς και τους δυνητικούς Τελικούς Δικαιούχους όπως 
περιγράφονται στην παραπάνω απόφαση. 

8. Τις διατάξεις του π.δ. 121/2004 (ΦΕΚ 84/τ.Α/10.3.2004) 
«Διορισμός Υπουργών και Υφυπουργών». 

9. Το υπ’ αριθμ. Φ.908/32075/Η/2.4.2004 (ΦΕΚ 109 /τ. 
Γ/19.4.2004), έγγραφο με θέμα: «Διορισμός Ειδικού Γραμ- 
ματέα Υπηρεσιών Ενιαίου Διοικητικού Τομέα Θεμάτων 
Ε.Ε. και ΚΠΣ του ΥΠΕΠΘ». 

10. Την υπ’ αριθμ. 35235/ΣΤ5/16.4.2004 (ΦΕΚ 583/ 
Τ.Β719.4.2004) απόφαση της Υπουργού Παιδείας περί 
μεταβίβασης δικαιώματος υπογραφής «με εντολή 
Υπουργού» στον Ειδικό Γραμματέα Ε.Ε. και Κ.Π.Σ., όπως 
συμπληρώθηκε και τροποποιήθηκε με την υπ’ αριθμ. 
41773/ΣΤ5/6.5.2004 απόφαση (ΦΕΚ 680/τ. Β/10.5.2004) 

11. Την υπ’ αριθμ. 9706/2.6.2005 απόφαση της Υπουργού 
Εθνικής Παιδείας ανάθεσης καθηκόντων προϊσταμένου 
της Ειδικής Υπηρεσίας Διαχείρισης του ΕΠΕΑΕΚ 

12. Την υπ’ αριθμ. 17758/8.9.2005 Κοινή Υπουργική 
Απόφαση (ΦΕΚ 1339/τ.Β723.9.2005) με την οποία ο 
Ενιαίος Διοικητικός Τομέας Ευρωπαϊκής Ένωσης και 
Κοινοτικού Πλαισίου Στήριξης μετονομάζεται σε Ενιαίο 
Διοικητικό Τομέα Διαχείρισης Προγραμμάτων Κ.Π.Σ. 

13. Την υπ’ αριθμ. 12452/16.6.2006 πρόσκληση υποβο¬ 
λής προτάσεων του ΕΠΕΑΕΚ II, με τίτλο: «Ανάπτυξη 
Δράσεων για την εισαγωγή της ηλεκτρονικής μάθησης 
(θ-ΙοαιΤΉηρ) στην αρχική επαγγελματική κατάρτιση» στο 
πλαίσιο της Κατηγορίας Πράξεων 2.3.1 .ιγ : «Εισαγω¬ 
γή της ηλεκτρονικής μάθησης (θ-Ιοοιτπηρ) στην αρχική 
επαγγελματική κατάρτιση» της Ενέργειας 2.3.1: «Ανα¬ 
βάθμιση των Δημοσίων Ινστιτούτων Επαγγελματικής 
Κατάρτισης (ΙΕΚ)», του Μέτρου 2.3 του ΕΠΕΑΕΚ II 

14. Την υπ’ αριθμ. Ζ/17757/14.7.2006 πρόταση του Ορ¬ 
γανισμού Επαγγελματικής Εκπαίδευσης και Κατάρτισης 
(ΟΕΕΚ), (εισερχόμενη στην ΕΥΔ/ΕΠΕΑΕΚ με αρ. πρωτ. 
15165/17.7.2006) με τίτλο «Ανάπτυξη Ολοκληρωμένου Συ¬ 
στήματος Ηλεκτρονικής Μάθησης (ΟΣΗΜ) του ΟΕΕΚ» 

15. Τις υπάρχουσες υπηρεσιακές ανάγκες και συγκε¬ 
κριμένα : την αποτελεσματικότερη λειτουργία της υπη¬ 
ρεσίας και την καλύτερη εξυπηρέτηση του πολίτη κα¬ 
θώς και τη λειτουργία του εν λόγω συλλογικού οργάνου 
εκτός ωραρίου εργασίας για υπαλλήλους ή μισθωτούς 
του Δημοσίου, ΝΠΔΔ και ΟΤΑ. 

16. Ότι προκαλείται δαπάνη που θα καλυφθεί από την 
Τεχνική Βοήθεια του Επιχειρησιακού Προγράμματος 
Εκπαίδευσης και Αρχικής Επαγγελματικής Κατάρτισης, 
το ύψος της οποίας θα καθοριστεί με Κ.Υ.Α., σύμφωνα 
με τον ν. 3205/2003, αποφασίζουμε: 

Τη συγκρότηση τριμελούς Γνωμοδοτικής Επιτροπής 
αποτελούμενης από αξιολογητές για την αξιολόγηση 


της πρότασης του Οργανισμού Επαγγελματικής Εκπαί¬ 
δευσης και Κατάρτισης (ΟΕΕΚ) με τίτλο : «Ανάπτυξη 
Ολοκληρωμένου Συστήματος Ηλεκτρονικής Μάθησης 
(ΟΣΗΜ) του ΟΕΕΚ» που υποβλήθηκε στο πλαίσιο της 
Κατηγορίας Πράξεων 2.3.1 ιγ : «Εισαγωγή της ηλεκτρο¬ 
νικής μάθησης (θ-Ιοαιτιίης) στην αρχική επαγγελματική 
κατάρτιση», της Ενέργειας 2.3.1 :«Αναβάθμιση των Δημο¬ 
σίων Ινστιτούτων Επαγγελματικής Κατάρτισης (ΙΕΚ)», 
του Μέτρου 2.3 του ΕΠΕΑΕΚ II, η οποία συγχρηματο- 
δοτείται από την Ευρωπαϊκή Ένωση. 

Ως μέλη της Γνωμοδοτικής Επιτροπής ορίζονται οι 
εξής: 

1) Παναγιώτης Δεμέστιχας, Καθηγητής Πανεπιστημίου 
Πειραιά, ως πρόεδρος 

2) Νικήτας Κουτσούκης, Επίκουρος Καθηγητής Δημο- 
κρίτειου Πανεπιστημίου Θράκης, ως μέλος 

3) Θεόφιλος Κωστούλας, στέλεχος της ΕΥΔ ΕΠΕΑΕΚ, 
ως μέλος 

Γραμματέας για τη διαδικασία της αξιολόγησης ορί¬ 
ζεται η Σπηλιοπούλου Αικατερίνη συνεργάτης του Δη- 
μοκρίτειου Πανεπιστημίου Θράκης, με αναπληρώτρια 
την Σιανούδη Μαρία συνεργάτη του Κέντρου Ερευνών 
και Θεμάτων Ισότητας (ΚΕΘΙ). 

Η απασχόληση των ανωτέρω θα διαρκέσει έως 60 
εργάσιμες ημέρες από την υπογραφή της παρούσας 
απόφασης, επιπλέον των υποχρεωτικών τους καθηκό¬ 
ντων και πέραν του ωραρίου τους. 

Έργο της Γνωμοδοτικής Επιτροπής είναι η αξιολόγηση 
της προαναφερόμενης πρότασης που υποβλήθηκε, όσον 
αφορά το φυσικό και οικονομικό αντικείμενο, ως προς 
τα κριτήρια αξιολόγησης των ομάδων κριτηρίων Δ, Ε, 
ΣΤ, σύμφωνα με: α) τα αναφερόμενα στις ενότητες 8 και 
9 της αντίστοιχης πρόσκλησης υποβολής προτάσεων 
και β) το Τεχνικό Δελτίο Έργων/Υποέργων (ΤΔΕ/Υ) και 
τα επισυναπτόμενα στην υποβληθείσα πρόταση Έντυπα 
που ορίζονται στην πρόσκληση. 

Η πρόταση θα αξιολογηθεί από τη Γνωμοδοτική Επι¬ 
τροπή, η οποία θα συμπληρώσει σχετικά φύλλα αξι¬ 
ολόγησης (Δελτίο Κρίσης) σύμφωνα με τα κριτήρια 
και τα οριζόμενα στις ενότητες 8 και 9 της σχετικής 
πρόσκλησης υποβολής προτάσεων και μετά από ανταλ¬ 
λαγή απόψεων επί των αναφερόμενων κριτηρίων, του 
περιεχομένου του φυσικού και οικονομικού αντικειμένου 
του ΤΔΕ/Υ και των επισυναπτόμενων στην πρόταση 
εντύπων και εγγράφων. Ο αναλυτικός σχολιασμός των 
κριτηρίων είναι απαραίτητος για την αξιοπιστία της 
αξιολόγησης. Απαραίτητη επίσης είναι και η διατύπωση 
γνώμης σχετικά με το ύψος του προϋπολογισμού για 
την ορθολογική εκτέλεση της πράξης. 

Τα φύλλα αξιολόγησης (Δελτία Κρίσης) με την αξιολό¬ 
γηση και το σχολιασμό για τα επιμέρους κριτήρια της 
πρότασης παραλαμβάνονται από την ΕΥΔ/ΕΠΕΑΕΚ. Στη 
συνέχεια, η συνολική τελική διαδικασία αξιολόγησης η 
οποία σύμφωνα με τα οριζόμενα στην ενότητα 9 της 
σχετικής πρόσκλησης πραγματοποιείται με την «Αμεση 
Αξιολόγηση», θα ολοκληρωθεί από την ΕΥΔ/ΕΠΕΑΕΚ με 
την σύνταξη των τυποποιημένων από την ΕΥΔ/ΕΠΕΑΕΚ 
Εντύπων Αξιολόγησης Α-1, Α-2, Α-3 και του Πίνακα συ¬ 
γκεντρωτικών αποτελεσμάτων αξιολόγησης. 

Η ολοκλήρωση των εργασιών θα πιστοποιείται κα¬ 
τόπιν έγγραφης βεβαίωσης περαίωσης εργασιών του 
Ειδικού Γ ραμματέα Διαχείρισης Προγραμμάτων Κ.Π.Σ. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 74092/Β7 (2) 

Τροποποίηση της υπ’ αριθμ. Β7/329 (ΦΕΚ 628/23.6.1998) 
Υπουργικής Απόφασης που αφορά στο Πρόγραμμα 
Μεταπτυχιακών Σπουδών «Σύγχρονες Μέθοδοι Σχεδι- 
ασμού και Ανάλυσης στη Βιομηχανία» του Τμήματος 
Μηχανολόγων Μηχανικών Βιομηχανίας του Πανεπιστη¬ 
μίου Θεσσαλίας. Παράταση λειτουργίας του Π.Μ.Σ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας.και άλλες διατάξεις» 

και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 (Α 98). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. Β7/329 (ΦΕΚ 628/23.6.1998) Υπουργική 
Απόφαση «Εγκριση του Προγράμματος Μεταπτυχια¬ 
κών Σπουδών του Τμήματος Μηχανολόγων Μηχανικών 
Βιομηχανίας του Πανεπιστημίου Θεσσαλίας με τίτλο 
“Σύγχρονες Μέθοδοι Σχεδιασμού και Ανάλυσης στη 
Βιομηχανία”» όπως τροποποιήθηκε με την υπ’ αριθμ. 
107756,118660/Β7 (ΦΕΚ 1578/18.12.2002) και την υπ’ αριθμ. 
13135/Β7 ((ΦΕΚ 394/τ.Β'/28.3.2005) Υπουργική Απόφαση. 

5. Το απόσπασμα πρακτικού της Γ.Σ.Ε.Σ. (συνεδρία 
12.4.2006) του Τμήματος Μηχανολόγων Μηχανικών Βι¬ 
ομηχανίας του Πανεπιστημίου Θεσσαλίας. 

6. Το απόσπασμα πρακτικού της Συγκλήτου του Πα¬ 
νεπιστημίου Θεσσαλίας (συνεδρία 7.7.2006). 

7. α) Το γεγονός ότι το ακαδημαϊκό έτος 2005-2006 
λήγει η λειτουργία του Π.Μ.Σ. 

β) Την από 15.5.2006 έκθεση σκοπιμότητας του επι¬ 
στημονικού υπεύθυνου του Π.Μ.Σ., που αναφέρεται στη 
λειτουργία του προγράμματος κατά τη χρονική περίοδο 
1998-2006 και στη σκοπιμότητα παράτασής του. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε την υπ’ αριθμ. Β7/329 (ΦΕΚ 628/23.6.1998) 
Υπουργική Απόφαση του Προγράμματος Μεταπτυχι¬ 
ακών Σπουδών «Σύγχρονες Μέθοδοι Σχεδιασμού και 
Ανάλυσης στη Βιομηχανία» όπως έχει τροποποιηθεί και 
ισχύει, ως ακολούθως: 


1. Το άρθρο 4 αντικαθίσταται ως εξής: 

«Άρθρο 4 

Κατηγορίες Πτυχιούχων 

1. Στο Π.Μ.Σ. γίνονται δεκτοί πτυχιούχοι πανεπιστημι¬ 
ακών τμημάτων της ημεδαπής ή αντιστοίχων τμημάτων 
αναγνωρισμένων ομοταγών ιδρυμάτων της αλλοδαπής, 
και ειδικότερα: α) Διπλωματούχοι Μηχανικοί Μηχανο¬ 
λόγοι Μηχανικοί Βιομηχανίας - Μηχανολόγοι Μηχανικοί 
-Πολιτικοί Μηχανικοί - Χημικοί Μηχανικοί - Ηλεκτρολό¬ 
γοι Μηχανικοί και Μηχανικοί Η/Υ -Μηχανικοί Η/Υ, Τηλε¬ 
πικοινωνιών και Δικτύων - Μηχανικοί Πληροφοριακών 
και Επικοινωνιακών Συστημάτων - Μηχανικοί Πληροφο¬ 
ρικής και Τηλεπικοινωνιών - Μηχανικοί Περιβάλλοντος 
-Μεταλλειολόγοι Μεταλλουργοί Μηχανικοί - Ναυπηγοί 
Μηχανικοί - Μηχανικοί Παραγωγής και Διοίκησης - Μη¬ 
χανικοί Ορυκτών Πόρων - Ηλεκτρονικοί Μηχανικοί και 
Μηχανικοί Η/Υ - Μηχανικοί Διαχείρισης Ενεργειακών Πό¬ 
ρων - Μηχανικοί Εφαρμοσμένων Μαθηματικών και Φυ¬ 
σικών Επιστημών - Μηχανικοί Οικονομίας και Διοίκησης 

- Μηχανικοί Σχεδίασης Προϊόντων και Συστημάτων. 

β) Πτυχιούχοι Θετικών Επιστημών: Μαθηματικών - Φυ¬ 
σικών - Χημικών - Πληροφορικής -Επιστήμης και Τεχνο¬ 
λογίας Υλικών - Διαχείρισης Περιβάλλοντος και Φυσι¬ 
κών Πόρων - Διοικητικής Επιστήμης και Τεχνολογίας 

- Βιομηχανικής Διοίκησης και Τεχνολογίας - και άλλων 
συναφών με το ΤΜΜΒ επιστημών, εφόσον εξεταστούν 
επιτυχώς στα απαραίτητα προπτυχιακά μαθήματα, ο 
αριθμός των οποίων ορίζεται με απόφαση της ΓΣΕΣ. 

2. Επίσης, σύμφωνα με το Άρθρο 5, παρ. 12γ του Ν. 
2916/01, μπορεί να γίνουν δεκτοί Απόφοιτοι Μηχανολο- 
γίας των ΤΕΙ, εφόσον εξεταστούν επιτυχώς στα απα¬ 
ραίτητα προπτυχιακά μαθήματα, ο αριθμός των οποίων 
ορίζεται με απόφαση της ΓΣΕΣ.» 

2. Το άρθρο 6 αντικαθίσταται ως εξής: 

«Άρθρο 6 

Πρόγραμμα Μαθημάτων 

1. Ο ελάχιστος αριθμός μεταπτυχιακών μαθημάτων 
για την απόκτηση των κατά το άρθρο 3 Μεταπτυχιακών 
τίτλων είναι έξι (6) μαθήματα. Για την χορήγηση του 
ΜΔΕ απαιτείται και η εκπόνηση μεταπτυχιακής εργα¬ 
σίας στο 3° εξάμηνο σπουδών. Ο ΜΦ με αίτησή του και 
σχετική έγκριση της ΓΣΕΣ μπορεί να συνεχίσει για την 
απόκτηση του Διδακτορικού διπλώματος. 

2. Τα μαθήματα, η διδακτική και ερευνητική απασχό¬ 
ληση, οι πρακτικές ασκήσεις και οι κάθε άλλου είδους 
εκπαιδευτικές και ερευνητικές δραστηριότητες για την 
απονομή των κατά το Άρθρο 3 τίτλων περιγράφονται 
στον Οδηγό Μεταπτυχιακών Σπουδών του ΤΜΜΒ. 

3. Η Γ ενική Συνέλευση Ειδικής Σύνθεσης επιλέγει τα 
μαθήματα για κάθε ακαδημαϊκό έτος από το σύνολο 
των προσφερόμενων Μεταπτυχιακών μαθημάτων και 
τα κατανέμει αναλόγως σε εξάμηνα. Ολα τα μαθήματα 
είναι κατ’ επιλογήν υποχρεωτικά και έχουν τρεις (3) 
διδακτικές ώρες και μια (1) εκπαιδευτική μονάδα. Οι 
Μεταπτυχιακοί φοιτητές υποχρεούνται να παρακολου¬ 
θήσουν και να εξεταστούν επιτυχώς σε έξι (6) συνολικά 
Μεταπτυχιακά μαθήματα, τα οποία κατανέμονται ανά 
τρία στα δύο εξάμηνα σπουδών, ενώ στο τρίτο εκπονεί¬ 
ται η Μεταπτυχιακή εργασία η οποία συγκεντρώνει (3) 
εκπαιδευτικές μονάδες. Οι Μεταπτυχιακοί φοιτητές υπο- 

χρεούνται να παρακολουθήσουν όλους τους κύκλους 
σεμιναρίων κατά τη διάρκεια των σπουδών τους και 
πιστώνονται συνολικά με μία (1) εκπαιδευτική μονάδα. 

4. Μαθήματα Ειδίκευσης «Ενέργεια, Διεργασίες και 
Αντιρρύπανση» 

ΜΜ0101 ΜΗΧΑΝΙΚΗ ΡΕΥΣΤΩΝ 
ΜΜ0102 ΤΕΧΝΙΚΕΣ ΜΕΤΡΗΣΕΩΝ ΣΤΙΣ ΘΕΡΜΙΚΕΣ ΕΠΙ¬ 
ΣΤΗΜΕΣ 

ΜΜ0103 ΕΜΒΑΘΥΝΣΗ ΣΤΑ ΦΑΙΝΟΜΕΝΑ ΜΕΤΑΦΟ¬ 
ΡΑΣ 

ΜΜ0104 ΥΠΟΛΟΓΙΣΤΙΚΗ ΡΕΥΣΤΟΜΗΧΑΝΙΚΗ ΚΑΙ ΜΕ¬ 
ΤΑΦΟΡΑ ΘΕΡΜΟΤΗΤΑΣ 

ΜΜ0105 ΘΕΡΜΟΔΥΝΑΜΙΚΗ ΚΑΙ ΑΕΡΙΟΔΥΝΑΜΙΚΗ ΤΩΝ 
ΜΕΚ 

ΜΜ0106 ΣΧΕΔΙΑΣΜΟΣ ΚΑΙ ΑΝΑΛΥΣΗ ΗΛΕΚΤΡΟΧΗΜΙ¬ 
ΚΩΝ ΔΙΕΡΓΑΣΙΩΝ 

ΜΜ0107 ΜΗΧΑΝΙΚΗ ΧΗΜΙΚΩΝ ΔΙΕΡΓΑΣΙΩΝ 
ΜΜ0108 ΘΕΩΡΙΑ ΕΥΣΤΑΘΕΙΑΣ ΘΕΡΜΟΫΔΡΑΥΛΙΚΩΝ 
ΣΥΣΤΗΜΑΤΩΝ 

ΜΜ0109 ΤΥΡΒΗ- ΒΙΟΜΗΧΑΝΙΚΕΣ ΕΦΑΡΜΟΓΕΣ 
ΜΜ0110 ΜΗΧΑΝΕΣ ΕΣΩΤΕΡΙΚΗΣ ΚΑΥΣΗΣ-ΡΟΕΣ ΜΕ 
ΧΗΜΙΚΗ ΑΝΤΙΔΡΑΣΗ 

ΜΜ0111 ΣΧΕΔΙΑΣΜΟΣ ΕΝΕΡΓΕΙΑΚΩΝ ΣΥΣΤΗΜΑΤΩΝ 
ΜΜ0112 ΚΙΝΗΤΙΚΗ ΘΕΩΡΙΑ- ΜΙΚΡΟΡΕΥΣΤΟΔΥΝΑΜΙΚΗ 
ΜΜ0113 ΠΟΛΥΦΑΣΙΚΑ ΣΥΣΤΗΜΑΤΑ ΚΑΙ ΜΕΤΑΦΟΡΑ 
ΘΕΡΜΟΤΗΤΑΣ 

5. Μαθήματα Ειδίκευσης «Μηχανική, Υλικά και Κατερ¬ 
γασίες» 

ΜΜ0201 ΜΗΧΑΝΙΚΗ ΤΩΝ ΣΥΝΕΧΩΝ ΜΕΣΩΝ 
ΜΜ0202 ΦΥΣΙΚΗ ΜΕΤΑΛΛΟΥΡΓΙΑ (ΕΜΒΑΘΥΝΣΗ) 
ΜΜ0203 ΜΕΘΟΔΟΣ ΤΩΝ ΠΕΠΕΡΑΣΜΕΝΩΝ ΣΤΟΙΧΕΙΩΝ 
ΜΜ0204 ΜΗ ΓΡΑΜΜΙΚΗ ΑΝΑΛΥΣΗ ΚΑΤΑΣΚΕΥΩΝ - 
ΕΥΣΤΑΘΕΙΑ 

ΜΜ0206 ΦΥΣΙΚΑ ΜΟΝΤΕΛΑ ΚΑΤΕΡΓΑΣΙΩΝ ΜΟΡΦΟ¬ 
ΠΟΙΗΣΗΣ 

ΜΜ0207 ΜΗΧΑΝΙΚΗ ΣΥΜΠΕΡΙΦΟΡΑ ΤΩΝ ΥΛΙΚΩΝ (ΕΜ¬ 
ΒΑΘΥΝΣΗ) 

ΜΜ0208 ΤΡΙΒΟΛΟΓΙΑ 

ΜΜ0209 ΔΥΝΑΜΙΚΗ ΣΥΣΤΗΜΑΤΩΝ 

ΜΜ0210 ΠΛΑΣΤΙΚΟΤΗΤΑ 

ΜΜ0211 ΕΜΒΑΘΥΝΣΗ ΣΤΗΝ ΥΠΟΛΟΓΙΣΤΙΚΗ ΔΥΝΑΜΙΚΗ 
ΜΜ0212 ΣΤΟΧΑΣΤΙΚΗ ΑΝΑΛΥΣΗ ΤΑΛΑΝΤΩΣΕΩΝ 
ΜΜ0213 ΜΗΧΑΝΙΚΗ ΤΩΝ ΘΡΑΥΣΕΩΝ 

6. Μαθήματα Ειδίκευσης «Οργάνωση Παραγωγής και 
Βιομηχανική Διοίκηση» 

ΜΜ0301 ΣΥΣΤΗΜΑΤΑ ΠΑΡΑΓΩΓΗΣ 
ΜΜ0302 ΣΤΟΧΑΣΤΙΚΕΣ ΔΙΑΔΙΚΑΣΙΕΣ 
ΜΜ0303 ΣΥΣΤΗΜΑΤΑ ΠΟΙΟΤΗΤΑΣ ΑΞΙΟΠΙΣΤΙΑΣ ΣΥ¬ 
ΝΤΗΡΗΣΗΣ 

ΜΜ0304 ΒΕΛΤΙΣΤΟΠΟΙΗΣΗ ΚΑΙ ΡΟΕΣ ΣΕ ΔΙΚΤΥΑ ΜΕ 
ΕΦΑΡΜΟΓΕΣ ΣΕ ΣΥΣΤΗΜΑΤΑ 
100Ι3ΤΙ03 ΜΜ0305 ΘΕΩΡΙΑ ΒΕΛΤΙΣΤΟΠΟΙΗΣΗΣ 
ΜΜ0307 ΔΥΝΑΜΙΚΟΣ ΠΡΟΓΡΑΜΜΑΤΙΣΜΟΣ ΜΜ0308 
ΧΡΟΝΙΚΟΣ ΠΡΟΓΡΑΜΜΑΤΙΣΜΟΣ - ΔΙΑΧΕΙΡΙΣΗ ΕΡΓΩΝ 
ΜΜ0309 ΣΤΑΤΙΣΤΙΚΗ ΜΜ0310 ΠΡΟΣΟΜΟΙΩΣΗ ΣΥΣΤΗ¬ 
ΜΑΤΩΝ ΠΑΡΑΓΩΓΗΣ 

7. Γενικά Μαθήματα 

ΜΜ01 ΕΦΑΡΜΟΣΜΕΝΑ ΜΑΘΗΜΑΤΙΚΑ ΚΑΙ ΑΣΥΜΠΤΩΤΙ- 
ΚΕΣ ΜΕΘΟΔΟΙ ΜΜ02 ΕΙΔΙΚΑ ΚΕΦΑΛΑΙΑ ΑΡΙΘΜΗΤΙΚΗΣ 
ΑΝΑΛΥΣΗΣ ΜΜ03 ΔΙΑΦΟΡΙΚΕΣ ΚΑΙ ΟΛΟΚΛΗΡΩΤΙΚΕΣ 
ΕΞΙΣΩΣΕΙΣ.» 

3. Το άρθρο 8 αντικαθίσταται ως εξής: 


«Αρθρο 8 
Προσωπικό 

Στο ΠΜΣ θα απασχοληθεί το σύνολο των μελών ΔΕΠ 
του ΤΜΜΒ. Επιπλέον των μελών ΔΕΠ του Τμήματος, 
στο ΠΜΣ θα απασχοληθεί και περιορισμένος συγκρι¬ 
τικά αριθμός από: α) Επισκέπτες Καθηγητές από άλλα 
πανεπιστήμια της ημεδαπής ή αλλοδαπής. 

β) Ερευνητές από αναγνωρισμένα ερευνητικά κέντρα 
της ημεδαπής ή αλλοδαπής που θα προσκληθούν να 
δώσουν σειρά διαλέξεων σε γνωστικά αντικείμενα αιχ¬ 
μής. γ) Στελέχη της Βιομηχανίας ή Φορέων που θα 
προσκληθούν να δώσουν σειρά διαλέξεων πάνω σε 
επίκαιρα θέματα της βιομηχανικής παραγωγής και της 
τεχνολογίας.» 

4. Το άρθρο 10 αντικαθίσταται ως εξής: 

«Αρθρο 10 

Διάρκεια Λειτουργίας 

Το ΠΜΣ θα λειτουργήσει μέχρι το ακαδημαϊκό έτος 
2010 - 2011 .» 

5. Το άρθρο 11 αντικαθίσταται ως εξής: 


«Αρθρο 11 

Κόστος Λειτουργίας 

1. Το ετήσιο κόστος λειτουργίας του ΠΜΣ υπολογίζε¬ 
ται σε 73.000 ευρώ και αναλύεται ως εξής: 


20.000 ευρώ 
9.000 ευρώ 

3.000 ευρώ 
2.500 ευρώ 
24.000 ευρώ 
12.000 ευρώ 
2.500 ευρώ 
73.000 ευρώ 


α) Αμοιβές (εξωτ. συνεργάτες) 
β) Δαπάνες μετακινήσεων 
γ) Δαπάνες για αναλώσιμα και 
άλλες προμήθειες 
δ) Δαπάνες δημοσιότητας 
ε) Δαπάνες υποτροφίας 
στ) Υλικοτεχνική υποδομή 
ζ) Γ ενικές δαπάνες 
ΣΥΝΟΛΟ 

2. Το ετήσιο κόστος λειτουργίας του ΠΜΣ καλύπτεται 
από τις εξής πηγές: 

α) Δίδακτρα που θα καταβάλουν οι μεταπτυχιακοί 
φοιτητές. 

β) Έσοδα από τα ταχύρρυθμα θερινά σχολεία 
γ) ΤΣΜΕΔΕ 

δ) Χρηματοδότηση από συμμετοχή του ΤΜΜΒ σε 
ερευνητικά προγράμματα 

ε) Χρηματοδότηση από έσοδα παροχής υπηρεσιών 
του ΤΜΜΒ προς την βιομηχανία 
στ) Συμμετοχή της βιομηχανίας στην χρηματοδότηση 
του ΠΜΣ.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2006 


Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 74380/Β7 (3) 

Τροποποίηση της υπ’ αριθμ. Β7/333 (ΦΕΚ 1085, τ. Β'/ 
16.10.1998) Υπουργικής Απόφασης που αφορά στο 
Πρόγραμμα Μεταπτυχιακών Σπουδών του Τμήματος 
Ναυτιλίας και Επιχειρηματικών Υπηρεσιών του Πα¬ 
νεπιστημίου Αιγαίου με τίτλο «Ναυτιλία, Μεταφορές 
και Διεθνές Εμπόριο». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 

(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας.και άλλες διατάξεις» 

και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 (Α 98). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. Β7/333 (ΦΕΚ 1085, τ. Β'/16.10.1998) 
Υπουργική Απόφαση «Εγκριση Προγράμματος Μετα¬ 
πτυχιακών Σπουδών “Ναυτιλία, Μεταφορές και Διεθνές 
Εμπόριο ΝΑ.Μ.Ε.” του Τμήματος Ναυτιλίας και Επιχειρη¬ 
ματικών Υπηρεσιών (Τ.Ν.Ε.) του Πανεπιστημίου Αιγαίου» 
όπως έχει τροποποιηθεί με την υπ’ αριθμ. 83467/Β7 (ΦΕΚ 
1317/τ.Β'/16.9.2003) Υπουργική Απόφαση. 

5. Το απόσπασμα πρακτικών της Γ ενικής Συνέλευσης 
Ειδικής Σύνθεσης του Τμήματος Ναυτιλίας και Επιχει¬ 
ρηματικών Υπηρεσιών του Πανεπιστημίου Αιγαίου (συ¬ 
νεδρία 26.6.2006). 

6. Το απόσπασμα πρακτικών της Συγκλήτου του Πα¬ 
νεπιστημίου Αιγαίου (συνεδρία 29.6.2006). 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε την υπ’ αριθμ. Β7/333 (ΦΕΚ 1085, τ.Β'/ 
16.10.1998) υπουργική απόφαση έγκρισης Προγράμματος 
Μεταπτυχιακών Σπουδών του Τμήματος Ναυτιλίας και 
Επιχειρηματικών Υπηρεσιών του Πανεπιστημίου Αιγαίου 
με τίτλο «Ναυτιλία, Μεταφορές και Διεθνές Εμπόριο», 
όπως έχει τροποποιηθεί και ισχύει, ως εξής: 

1. Το άρθρο 3 αντικαθίσταται ως εξής: 

«Άρθρο 3 

Μεταπτυχιακοί Τίτλοι 

Το Πρόγραμμα Μεταπτυχιακών Σπουδών απονέμει: 

1. Μεταπτυχιακό Δίπλωμα Ειδίκευσης στη «Διοίκηση 
Ναυτιλίας, Μεταφορών και Εμπορίου ΝΑ.Μ.Ε.» στους 
ακόλουθους τομείς: 

(α) Διοίκηση Ναυτιλιακών Επιχειρήσεων 

(β) Ναυτιλία, Επιχειρηματικότητα και Δίκαιο 

(γ) Συνδυασμένες Μεταφορές και Νέες Τεχνολογίες 

(δ) Διεθνής Οικονομική και Χρηματοοικονομική 

2. Διδακτορικό Δίπλωμα στους παραπάνω τομείς.» 

2. Το άρθρο 5 αντικαθίσταται ως εξής: 

«Άρθρο 5 
Χρονική Διάρκεια 

Η χρονική διάρκεια για την απονομή των κατά το 
άρθρο 3 τίτλων ορίζεται για το Μεταπτυχιακό Δίπλωμα 
Ειδίκευσης σε ένα ακαδημαϊκό έτος και επιπλέον έναν 
κύκλο διάρκειας τουλάχιστον τριών μηνών, που διατί¬ 
θεται για τη συγγραφή μεταπτυχιακής εργασίας και 
για το Διδακτορικό Δίπλωμα (ΔΔ) σε έξι (6) επιπλέον 
διδακτικά εξάμηνα τουλάχιστον.» 


3. Το άρθρο 6 «Πρόγραμμα Μαθημάτων» τροποποιείται 
ως εξής: 

1. Οι παράνοαφοι Ια-γ' αντικαθίστανται ως εξής: 

«α) Το πρόγραμμα περιλαμβάνει τέσσερις (4) κύκλους 
σπουδών: 

3 κύκλους μαθημάτων 

1 κύκλο για την εκπόνηση της διπλωματικής εργα¬ 
σίας. 

β) Ο πρώτος κύκλος σπουδών δίνεται στο χειμερινό 
εξάμηνο, διαρκεί τουλάχιστον 13 εβδομάδες και περι¬ 
λαμβάνει μαθήματα κορμού. Τα μαθήματα κορμού απο¬ 
τελούνται από εβδομαδιαίες διαλέξεις, εργαστήρια και 
φροντιστήρια και αντιστοιχούν σε 6 διδακτικές μονάδες 
(δ.μ.).. Ο δεύτερος και τρίτος κύκλος σπουδών δίνονται 
στο εαρινό εξάμηνο και περιλαμβάνουν ο κάθε ένας 
τουλάχιστον δέκα (10) εκπαιδευτικές εβδομάδες. Τα 
μαθήματα των κύκλων αυτών αντιστοιχούν σε 3 δ.μ το 
κάθε ένα. Η διπλωματική εργασία αντιστοιχεί σε δώ¬ 
δεκα (12) διδακτικές μονάδες. Η εκπόνησή της μπορεί 
να αρχίζει από την αρχή του προγράμματος σπουδών, 
παραδίδεται και υποστηρίζεται στον τέταρτο (4°) κύκλο 
σπουδών. Σε κάθε περίπτωση η διάρκεια εκπόνησης της 
διπλωματικής εργασίας δεν μπορεί να είναι μικρότερη 
από τρεις (3) μήνες. Το σύνολο των διδακτικών μονάδων 
που πρέπει να συγκεντρώσει ο φοιτητής ορίζεται σε 
εξήντα έξι (66). 

γ) Για την απονομή του Μεταπτυχιακού Διπλώμα¬ 
τος Ειδίκευσης απαιτείται η επιτυχής ολοκλήρωση και 
εξέταση στον ανάλογο αριθμό μαθημάτων σε συνδυ¬ 
ασμό με τη συμμετοχή του φοιτητή στο σύνολο των 
εκπαιδευτικών και ερευνητικών δραστηριοτήτων του 
προγράμματος, κατά τα ειδικότερα οριζόμενα στο πρό¬ 
γραμμα και στον κανονισμό μεταπτυχιακών σπουδών 
(σύμφωνα με το ν. 2083/1992, άρθρο 12, παρ. 4). Στον 
κανονισμό μεταπτυχιακών Σπουδών ορίζονται οι όροι 
και προϋποθέσεις διδασκαλίας των προσφερόμενων 
μαθημάτων καθώς και η δυνατότητα μεταφοράς τους 
σε άλλους κύκλους σπουδών. Με απόφαση της Γ.Σ.Ε.Σ. 
μπορούν να αναγνωριστούν διδακτικές μονάδες από 
άλλα Π.Μ.Σ. του Πανεπιστημίου Αιγαίου ή άλλα συνερ- 
γαζόμενα Πανεπιστήμια.» 

2. Η παράγραφος Ι.ε' αντικαθίσταται ως εξής: 

«ε) Αναλυτικά το πρόγραμμα μαθημάτων έχει ως 
εξής: 

ΧΕΙΜΕΡΙΝΟ ΕΞΑΜΗΝΟ 
Α Κύκλος (Υποχρεωτικά μαθήματα): 

Ειδικεύσεις: Διοίκηση Ναυτιλιακών Επιχειρήσεων- Συν¬ 
δυασμένες Μεταφορές και Νέες Τεχνολογίες- Διεθνής 
Οικονομική-Χρηματοοικονομική 
Διοίκηση και Οργάνωση Ναυτιλιακών Επιχειρήσεων 
Ναυτιλιακή Οικονομική 

Τεχνολογίες Πληροφορικής στη Ναυτιλία, τις Μετα¬ 
φορές και το Εμπόριο 
Δεδομένα, Μοντέλα και Λήψη Αποφάσεων 
Προχωρημένη Χρηματοοικονομική και Διαχείριση Κιν¬ 
δύνων Χρηματοοικονομικών κινδύνων. 

Ειδίκευση: Ναυτιλία, Επιχειρηματικότητα και Δίκαιο 
Διοίκηση και Οργάνωση Ναυτιλιακών Επιχειρήσεων 
Ναυτιλιακή Οικονομική 

Τεχνολογίες Πληροφορικής στη Ναυτιλία, τις Μετα¬ 
φορές και το Εμπόριο 
Δίκαιο Εταιρειών 
Ιδιωτικό Ναυτικό Δίκαιο 

ΕΑΡΙΝΟ ΕΞΑΜΗΝΟ 
Β Κύκλος (Μαθήυατα Επιλογής): 

Ειδίκευση: Διοίκηση Ναυτιλιακών Επιχειρήσεων 
Στρατηγική των Επιχειρήσεων 
Ναυτιλιακή Τεχνολογία και Ασφάλεια 
Ναυτιλιακή Περιβαλλοντική Διοίκηση Διοίκηση Έρ¬ 
γων 

Ευρωπαϊκή Λιμενική Πολιτική 
Δίκαιο Θαλάσσιας Ασφάλισης 
Ειδίκευση: Ναυτιλία, Επιχειρηματικότητα και Δίκαιο 
Στρατηγική των Επιχειρήσεων 
Ευρωπαϊκή Λιμενική Πολιτική 
Διεθνές Δίκαιο της Θάλασσας 
Ναυτιλιακή Λογιστική 
Ναυτεργατικό Δίκαιο 
Δίκαιο Θαλάσσιας Ασφάλισης 
Ειδίκευση: Συνδυασμένες Μεταφορές και Νέες Τε¬ 
χνολογίες 

Στρατηγική των Επιχειρήσεων 
Γεωγραφικά Συστήματα Πληροφόρησης 
Ολοκληρωμένα Συστήματα Μεταφορών 
Διοίκηση Έργων 
Ευρωπαϊκή Λιμενική Πολιτική 
Ειδίκευση: Διεθνής Οικονομική-Χρηματοοικονομική 
Στρατηγική των Επιχειρήσεων 
Παράγωγα Χρηματοοικονομικά Προϊόντα 
Διεθνής Οικονομική και Εμπόριο 
Χρηματαγορές και Κεφαλαιαγορές 
Ναυτιλιακή Λογιστική 
Γ Κύκλος (Μαθήματα επιλογής): 

Ειδίκευση: Διοίκηση Ναυτιλιακών Επιχειρήσεων 

Στρατηγική των Επιχειρήσεων 

Ναυτιλιακή Χρηματοοικονομική 

Διεθνής Ναυτιλιακή Πολιτική 

Δημόσιο Ναυτικό Δίκαιο 

Ναυλώσεις και Ναυλαγορές 

Ειδίκευση: Ναυτιλία, Επιχειρηματικότητα και Δίκαιο 

Στρατηγική των Επιχειρήσεων 

Δίκαιο της Κεφαλαιαγοράς- Χρηματαγορές 

Δίκαιο του Ανταγωνισμού 

Δίκαιο Θαλάσσιου Περιβάλλοντος 

Ναυλώσεις και Ναυλαγορές 

Ειδίκευση: Συνδυασμένες Μεταφορές και Νέες Τε¬ 
χνολογίες 

Στρατηγική των Επιχειρήσεων 

Οικονομικά της Πληροφορικής 

Προχωρημένη Ανάλυση Μεταφορικών Συστημάτων 

Οικονομική των Μεταφορών 

Ηλεκτρονική Επιχειρηματικότητα 

Ειδίκευση: Διεθνής Οικονομική-Χρηματοοικονομική 

Στρατηγική των Επιχειρήσεων 

Ναυτιλιακή Χρηματοοικονομική 

Εφηρμοσμένη Οικονομετρία 

Δίκαιο Κεφαλαιαγοράς-Χρηματαγορές 

Επιχειρησιακή Επικοινωνία 

3. Η παράγραφος 2 τροποποιείται ως εξής: 
α) Στην περίπτωση α' η πρόταση: «Σε εξαιρετικές 
περιπτώσεις ... τίτλου.» απαλείφεται. 

β) Στην περίπτωση β', στην πρώτη πρόταση, η φράση: 
«των 60 διδακτικών μονάδων» διορθώνεται στο ορθό: 
«των 66 διδακτικών μονάδων» και στην παράγραφο ίν' 
προστίθενται τα εξής μαθήματα: 


• Προχωρημένη Οικονομετρία 

• Αερομεταφορές 

• Δίκαιο Μεταφορών 

• Ναυτικό Δικονομικό Δίκαιο 

• Ναυτικό Φορολογικό Δίκαιο 

• Ναυτικό Ποινικό Δίκαιο 

• Κοινοτικό Ναυτικό Δίκαιο 

• ΕορίεΙίοε 

• Διοίκηση Διανομής 

• Διεθνές Μάρκετινγκ 

• Διεθνείς Νομισματικές Σχέσεις 

• Διοίκηση Λιμένων και Τερματικών Εγκαταστάσεων 

• Διοίκηση Παράκτιων Βιομηχανιών 

• Θαλάσσιος τουρισμός 

• Ασφάλεια Πληροφοριακών Συστημάτων 

• Ελεγκτική Πληροφοριακών Συστημάτων ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 303915 (4) 

Τροποποίηση και συμπλήρωση της υπ’ αριθμ. 
262021/21.4.2005 (ΦΕΚ 538Β') απόφασης του Υπουρ¬ 
γού Αγροτικής Ανάπτυξης και Τροφίμων «Λεπτομέ¬ 
ρειες εφαρμογής της υπ’ αριθμ. 324032/24.12.2004 
Κοινής Απόφασης των Υπουργών Οικονομίας και Οι¬ 
κονομικών, Περιβάλλοντος Χωροταξίας και Δημοσί¬ 
ων Έργων και Αγροτικής Ανάπτυξης και Τροφίμων 
«Εφαρμογή του καθεστώτος της πολλαπλής συμμόρ¬ 
φωσης και λοιπά συμπληρωματικά μέτρα σε εκτέ¬ 
λεση του Καν. (ΕΚ) αριθ.1782/2003 του Συμβουλίου» 
(ΦΕΚ 1921Β>. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 6 της υπ’ αριθμ. 324032/ 24.12.2004 
απόφασης των Υπουργών Οικονομίας και Οικονομικών, 
Περιβάλλοντος, Χωροταξίας και Δημοσίων Έργων και 
Αγροτικής Ανάπτυξης και Τροφίμων «Εφαρμογή του 
καθεστώτος της πολλαπλής συμμόρφωσης και λοιπά 
συμπληρωματικά μέτρα σε εκτέλεση του κανονισμού 
(ΕΚ) 782/2003 του Συμβουλίου» (ΦΕΚ 1921 Β'), που κυ¬ 
ρώθηκε με την παρ.1 του άρθρου 18 του ν. 3399/2005 
(ΦΕΚ 255 Α') 

β) Της παρ.1 του άρθρου 29 του ν. 3147/2003 «Ρύθμιση 
θεμάτων αγροτικής γης, επίλυση ζητημάτων αποκαταστα- 
θέντων κτηνοτροφών και άλλες διατάξεις» (ΦΕΚ135 Α'). 

γ) Της παρ. 3 του άρθρου 22 του ν. 992/1979 «Περί 
οργανώσεως των διοικητικών υπηρεσιών δια την εφαρ¬ 
μογήν της Συνθήκης προσχωρήσεως της Ελλάδος εις 
τας Ευρωπαϊκός Κοινότητας και ρυθμίσεως συναφών 
θεσμικών και οργανωτικών θεμάτων» (ΦΕΚ 280 Α'). 

δ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98 Α'). 

ε) Των άρθρων 13 έως 29 του ν. 2637/1998 «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γεωργικών Προϊόντων, Γενικών Διευθύν¬ 
σεων και θέσεων προσωπικού στο Υπουργείο Γεωργίας 
και “Εταιρείας Αξιοποίησης Αγροτικής Γης» Α.Ε. και άλ¬ 
λες διατάξεις» (ΦΕΚ 200 Α'), όπως αυτά τροποποιήθηκαν 
και συμπληρώθηκαν με το του ν. 2732/1999 «Διεπαγγελ- 
ματικές οργανώσεις και ρύθμιση θεμάτων αρμοδιότητας 
του Υπουργείου Γ εωργίας» (ΦΕΚ 154 Α'), με το άρθρο 
24 του ν. 2945/2001 «Εθνικό σύστημα προστασίας της 
αγροτικής δραστηριότητας και άλλες ρυθμίσεις θεμά¬ 
των αρμοδιότητας του Υπουργείου Γ εωργίας» (ΦΕΚ 223 
Α'), με το άρθρο 29 του ν. 3147/2003 «Ρύθμιση θεμάτων 
αγροτικής γης, επίλυση ζητημάτων αποκατασταθέντων 
και αποκαθισταμένων κτηνοτροφών και άλλες διατά¬ 
ξεις» (ΦΕΚ 135 Α') και με την παρ. 4 του άρθρου 19 του ν. 
3170/2003 «Ζώα συντροφιάς, αδέσποτα ζώα συντροφιάς 
και άλλες διατάξεις» (ΦΕΚ 191 Α'). 

2. Τον Κανονισμό (ΕΚ) 1782/2003 του Συμβουλίου «για 
τη θέσπιση κοινών κανόνων για τα καθεστώτα άμεσης 
στήριξης στα πλαίσια της κοινής γεωργικής πολιτικής 
και για τη θέσπιση ορισμένων καθεστώτων στήριξης 
για τους γεωργούς και για την τροποποίηση των κα¬ 
νονισμών (ΕΟΚ) αριθ. 2019/1993, (ΕΚ) αριθ. 1452/2001, 
(ΕΚ) αριθμ. 1453/2001, (ΕΚ) αριθ. 1454/2001, (ΕΚ) αριθ. 
1868/1994, (ΕΚ) αριθ. 1251/1999, (ΕΚ) αριθ. 1254/1999, (ΕΚ) 
αριθ. 1673/2000, (ΕΟΚ) αριθ. 2358/1971 και (ΕΚ) αριθ. 
2529/2001» (Ι_ 270). 

3. Τον Κανονισμό (ΕΚ) 795/2004 της Επιτροπής «σχε¬ 
τικά με τη θέσπιση λεπτομερών κανόνων εφαρμογής 
του καθεστώτος ενιαίας ενίσχυσης, που προβλέπεται 
στον κανονισμό (ΕΚ) αριθ. 1782/2003 του Συμβουλίου για 
τη θέσπιση κοινών κανόνων για τα καθεστώτα άμεσης 
στήριξης στα πλαίσια της κοινής γεωργικής πολιτικής 
και για τη θέσπιση ορισμένων καθεστώτων στήριξης 
για τους γεωργούς» (1141), όπως ισχύει. 

4. Τον Κανονισμό (ΕΚ) 796/2004 της Επιτροπής σχετικά 
με τη «θέσπιση λεπτομερών κανόνων για την εφαρμογή 
της πολλαπλής συμμόρφωσης, της διαφοροποίησης 
και του ολοκληρωμένου συστήματος διαχείρισης και 
ελέγχου που προβλέπονται στον κανονισμό (ΕΚ) αριθμ. 
1782/2003 του Συμβουλίου για τη θέσπιση κοινών κανό¬ 
νων για τα καθεστώτα άμεσης στήριξης στα πλαίσια της 
κοινής γεωργικής πολιτικής και για τη θέσπιση ορισμέ¬ 
νων καθεστώτων στήριξης για τους γεωργούς» (Ε 141). 

5. Την υπ’ αριθμ. 394555/23.10.2000 κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Γ εωργίας «Ανάθεση άσκησης αρμοδιο¬ 
τήτων του ΟΠΕΚΕΠΕ στις Νομαρχιακές αυτοδιοικήσεις 
της χώρας» (ΦΕΚ1324 Β'). 

6. Την υπ’ αριθμ. 262021/21.4.2005 (ΦΕΚ 538 Β') απόφαση 
του Υπουργού Αγροτικής Ανάπτυξης και Τροφίμων «Λε¬ 
πτομέρειες εφαρμογής της υπ’ αριθμ. 324032/24.12.2004 
Υπουργικής Απόφασης των Υπουργών Οικονομίας και 
Οικονομικών, Περιβάλλοντος, Χωροταξίας και Δημοσίων 
Έργων και Αγροτικής Ανάπτυξης και Τροφίμων Εφαρ¬ 
μογή του καθεστώτος της πολλαπλής συμμόρφωσης 
και λοιπά συμπληρωματικά μέτρα σε εκτέλαση του Καν. 
(ΕΚ) αριθ.1782/2003 του Συμβουλίου" (ΦΕΚ 1921 Β')». 

7. Το υπ’ αριθμ. 49933/8.6.2006 έγγραφο - γνώμη του 
ΟΠΕΚΕΠΕ.. 


8. Τη σχετική εισήγηση της Δ/νσης Αγροτικής Πολι¬ 
τικής και Τεκμηρίωσης. 

9. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε 

Άρθρο 1 

Η υπ’ αριθμ. 262021/21.4.2005(ΦΕΚ 538 Β') απόφαση 
του Υπουργού Αγροτικής Ανάπτυξης και Τροφίμων «Λε¬ 
πτομέρειες εφαρμογής της υπ’ αριθμ. 324032/24.12.2004 
Απόφασης των Υπουργών Οικονομίας και Οικονομικών, 
Χωροταξίας, Περιβάλλοντος και Δημοσίων Έργων και 
Αγροτικής Ανάπτυξης και Τροφίμων “Εφαρμογή του 
καθεστώτος της πολλαπλής συμμόρφωσης και λοιπά 
συμπληρωματικά μέτρα σε εκτέλεση του Καν. (ΕΚ) αριθ. 
1782/2003 του Συμβουλίου” (ΦΕΚ 1921 Β')» τροποποιείται 
ως ακολούθως: 

1. Μετά την παρ. 9 του άρθρου 2 προστίθεται παρ. 10, 
η οποία έχει ως εξής : «10. Σε περίπτωση υπέρβασης 
του ποσοστού μείωσης της αναλογίας αξιοποιούμενων 
βοσκοτόπων προς αξιοποιούμενες αρόσιμες εκτάσεις, 
σε εθνικό επίπεδο, ο ΟΠΕΚΕΠΕ προβαίνει στις απαραί¬ 
τητες ενέργειες ώστε να συμμορφωθούν οι γεωργοί, 
που έχουν κάνει τις μεγαλύτερες αναλογικά υπερβάσεις, 
προκειμένου η μεταβολή της αναλογίας να παραμείνει 
εντός του ορίου του 10% σε εθνικό επίπεδο. Η μη συμ¬ 
μόρφωση των γεωργών με τις υποδείξεις του ΟΠΕΚΕΠΕ 
αποτελεί εκ προθέσεως, σοβαρή, μη μόνιμη και εκτός 
εκμετάλλευσης παράβαση των κανόνων της πολλαπλής 
συμμόρφωσης 

2. Στο τέλος της περίπτ. (θ) της παρ. 2 του άρθρου 
3 προστίθεται υποπερίπτωση (ν) η οποία έχει ως εξής: 
«(ν) τα π.δ. 36/1987 (Οδηγία 85/511 ΕΟΚ), 138/1995 (Οδηγία 
92/919 ΕΟΚ) και 33/2003(Οδηγία 200/75 ΕΚ), όσον αφορά 
την υποχρέωση δήλωσης της νόσου». 

3. Μετά την παρ. 4 του άρθρου 3 προστίθενται πα¬ 
ράγραφοι 5 και 6 οι οποίες έχουν ως εξής: «5. Η Γ ενική 
Διεύθυνση Κτηνιατρικής του Υπουργείου Αγροτικής 
Ανάπτυξης και Τροφίμων και η νομαρχιακή κτηνιατρική 
υπηρεσία υποχρεούνται να διαβιβάζουν στον ΟΠΕΚΕΠΕ 
τις διαπιστούμενες παραβάσεις σε ελέγχους αρμοδιό¬ 
τητας τους Στα διαβιβαζόμενα στοιχεία περιλαμβάνο¬ 
νται οπωσδήποτε το ονοματεπώνυμο του κατόχου της 
εκμετάλλευσης και ο ΑΦΜ αυτού. Ο ΟΠΕΚΕΠΕ λαμβάνει 
υπόψη τα στοιχεία αυτά για την ανάλυση κινδύνου στην 
περίπτωση (ζ) της παρ.2 του παρόντος άρθρου. Οι Δ/ 
νσεις Κτηνιατρικής των Νομαρχιακών Αυτοδιοικήσεων 
και τα αρμόδια Αγροτικά Κτηνιατρεία, παρέχουν στις 
επιτροπές ελέγχου της πολλαπλής συμμόρφωσης κάθε 
απαιτούμενη πληροφορία σχετικά με τη συμμόρφωση 
των ελεγχομένων που εδρεύουν στην περιοχή αρμοδι- 
ότητάς τους και διαθέτουν κτηνοτροφική εκμετάλλευ¬ 
ση, ως προς τη σήμανση και καταγραφή του ζωικού 
κεφαλαίου.» 

«6. Σε περίπτωση που ο έλεγχος της συμμόρφωσης 
με κάποια από τις κανονιστικές απαιτήσεις διαχείρισης 
ή τις ορθές γεωργικές και περιβαλλοντικές πρακτικές, 
απαιτεί σύμφωνα με τον αντίστοιχο κανονισμό τη δι¬ 
ενέργεια εργαστηριακών ελέγχων, η επιτροπή έχει τη 
δυνατότητα να προβεί σε λήψη δειγμάτων και απο¬ 
στολή τους στα αρμόδια εργαστήρια του Υπουργείου 
Αγροτικής Ανάπτυξης και Τροφίμων, κάνοντας σχετική 




19180 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


αναφορά στο πρακτικό ελέγχου, το οποίο οριστικοποι- 
είται μετά τη λήψη των αποτελεσμάτων.». 

5. Μετά το δεύτερο εδάφιο της παρ. 1 του άρθρου 4 
προστίθεται τρίτο εδάφιο, το οποίο έχει ως εξής : 

«Σε περίπτωση ελέγχου κτηνοτροφικής εκμετάλλευ¬ 
σης ή μικτής εκμετάλλευσης, στην επιτροπή ελέγχου 
συμμετέχει υποχρεωτικά κτηνίατρος.» 

6. Το άρθρο 8 αντικαθίσταται ως εξής: 

«Άρθρο 8 

Πρακτικό επιτόπιου ελέγχου 

1. «Για κάθε επιτόπιο έλεγχο συντάσσεται πρακτικό 
στο οποίο καταγράφονται τα ευρήματα ανά αγροτε¬ 
μάχιο ή ανά κτηνοτροφική ,βοοτροφική, αιγοπροβατο- 
τροφική ή χοιροτροφική εκμετάλλευση. Ο ελεγχόμενος 
λαμβάνει γνώση για τα αποτελέσματα του ελέγχου, 
προσθέτει τις παρατηρήσεις του στο πρακτικό και υπο¬ 
γράφει υποχρεωτικά επ’ αυτού, λαμβάνοντας αντίγραφό 
του. Η μη υπογραφή του παραγωγού ή η άρνηση λήψης 
εκ μέρους αυτού αντιγράφου του πρακτικού, καταγρά¬ 
φεται από τους ελεγκτές στο πρακτικό και δεν επηρε¬ 
άζει το αποτέλεσμα του ελέγχου, ούτε μεταβάλει την 
προθεσμία ένστασης. 

2. Σε περίπτωση διαφωνίας με τα ευρήματα του 
ελέγχου, ο ελεγχόμενος μπορεί να υποβάλλει ένσταση 
εντός επτά εργάσιμων ημερών αφ’ότου έλαβε γνώση 
των αποτελεσμάτων του ελέγχου, μέσω του αντιγράφου 
του πρακτικού ελέγχου που του παραδόθηκε,στην υπη¬ 
ρεσία που τον διενήργησε, η οποία για την εξέτασή της 
συγκροτεί, με απόφαση του προϊσταμένου της, τριμελή 
επιτροπή από υπαλλήλους της συναφών ειδικοτήτων με 
τα προς έλεγχο. Το αποτέλεσμα ελέγχου της επιτροπής 
είναι οριστικό και καταχωρείται στο μηχανογραφικό 
αρχείο. Στην επιτροπή δεν συμμετέχουν οι υπάλληλοι 
που διενήργησαν τον επιτόπιο έλεγχο. Άλλη ένσταση 
κατά του ως άνω αποτελέσματος ελέγχου προς την ίδια 
ή άλλη υπηρεσία δεν μπορεί να υποβληθεί. Τα αποτε¬ 
λέσματα των εργαστηριακών ελέγχων κοινοποιούνται 
στον ελεγχόμενο και φυλάσσονται υποχρεωτικά απ’ 
αυτόν για κάθε επόμενο έλεγχο. 

γ) Η διαπίστωση παραβάσεων που αφορούν την σή¬ 
μανση και καταγραφή του ζωικού κεφαλαίου γνωστοποι¬ 
είται υποχρεωτικά στις αρμόδιες Δ/νσεις Κτηνιατρικής 
των Νομαρχιακών Αυτοδιοικήσεων, με παράλληλη κοινο¬ 
ποίησή τους στη Γ.Δ/νση Κτηνιατρικής του Υπουργείου 
Αγροτικής Ανάπτυξης και Τροφίμων και συνοδεύεται 
από αναλυτική έκθεση στην οποία επισυνάπτονται τα 
πρακτικά ελέγχου.» 


Άρθρο 2 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2006 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. Β1/47687/4331 (5) 

Καθορισμός μεταφορικού έργου φορτηγών δημόσιας 
χρήσης αυτοκινήτων μεταφοράς εμπορευματοκιβω¬ 
τίων (οοηΙαίηθΓ). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγράφου 7 του άρθρου 4 
του ν. 383/1976 (ΦΕΚ 182/Α/20.7.1976) «Περί διενεργείας 
εμπορευματικών μεταφορών δια φορτηγών αυτοκινήτων 
δημοσίας χρήσεως και άλλων τινών διατάξεων» 

2. Τις διατάξεις της παρ. 7 του άρθρου 15 του ν. 
1959/1991 (ΦΕΚ 123/Α) «Για τις οδικές μεταφορές τις 
επικοινωνίες και άλλες διατάξεις» όπως αυτή αντικα- 
ταστάθηκε με την παράγραφο 1 του άρθρου 5 του ν. 
2801/2000 (ΦΕΚ 46 Α). 

3. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ 63/2005 
(ΦΕΚ 98 Α'). 

4. Την ανάγκη καλύτερης ανάπτυξης της μεταφο¬ 
ράς με εμπορευματοκιβώτια στο πλαίσιο των συνδυ¬ 
ασμένων μεταφορών σε συνδυασμό και με το αριθμ. 
Α6/0144/21.2.2006 έγγραφο της Ομοσπονδίας Φορτηγών 
Αυτοκινητιστών Ελλάδος Διεθνών Μεταφορών. 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Οι μεταφορικές επιχειρήσεις και οι μεμονωμένοι οδι¬ 
κοί μεταφορείς - κάτοχοι φορτηγών δημόσιας χρή¬ 
σης αυτοκινήτων μεταφοράς εμπορευματοκιβωτίων 
(οοηΙαίπθΓ) δύνανται να διενεργούν Εθνικές και Διεθνείς 
μεταφορές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 10 Αυγούστου 2006 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 

